Video: Slim oplossing vir bruide in die knypSkermgreep uit die video As jy binnekort self in ŉ wye trourok by die gangetjie gaan afstap, of ŉ strooimeisie gaan wees, is dié uitvinding dalk net vir jou bedoel. Dit is geen wonder dat dit waarskynlik moeilik is om jouself te verlig in die badkamer as jy só groot en wye rok dra nie. “Bridal Buddy” is ŉ moet-hê-bykomstigheid vir enige bruid op haar groot dag: vriende en familie se hulp is, danksy dié handige uitvinding, nie meer nodig in die badkamer nie! Heather Stenlake van Pennsylvania in Amerika het die Bridal Buddy ontwerp – spesifiek met bruide in gedagte. Die net onderrok word onder ŉ wye rok aangetrek en dit kan maklik oor die wye rok opgevou word om dinge vir die bruid te vergemaklik. Stenlake het al haar uitvinding in 2015 vir die eerste keer geadverteer, maar dit is eers nadat sy in Mei 2017 op die televisieprogram Shark Tank verskyn het, dat haar produk die nodige erkenning gekry het. Volgens die webwerf is die Bridal Buddy (teen $39.95) bedoel om “bruide te red van die aaklige badkamer-bruid-ervaring”. Die Bridal Buddy is nog nie in Suid-Afrika beskikbaar nie, maar kan op Amazon bestel word teen $59.99 (ongeveer R740).